Document ID: 32009R0230

KOMISSION ASETUS (EY) N:o 230/2009,
annettu 19 päivänä maaliskuuta 2009,
kuivatun rehun yhteisestä markkinajärjestelystä annetun neuvoston asetuksen (EY) N:o 1786/2003 soveltamista koskevista yksityiskohtaisista säännöistä annetun asetuksen (EY) N:o 382/2005 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 71 artiklan 2 kohdan toisen alakohdan,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (2) ja erityisesti sen 90 artiklan yhdessä sen 4 artiklan kanssa,
sekä katsoo seuraavaa:
(1)
Komission asetuksen (EY) N:o 382/2005 (3) 18 artiklan mukaisesti asetuksen (EY) N:o 1234/2007 86 artiklassa tarkoitettua kuivarehualan tuotteiden jalostustukea koskevien hakemusten jättöaika on kunkin 31 päivänä maaliskuuta päättyvän markkinointivuoden viimeisenä kuukautena ainoastaan 15 päivää, kun se markkinointivuoden muina kuukausina on 45 päivää. Koska kyseisestä lyhyestä ajanjaksosta on ilmoitettu aiheutuvan hallinnollisia ongelmia, sitä olisi jatkettava 30 päivään huhtikuuta.
(2)
Sen vuoksi asetusta (EY) N:o 382/2005 olisi muutettava.
(3)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 382/2005 18 artiklan 3 kohta seuraavasti:
”3. Poiketen siitä, mitä 1 kohdassa säädetään, markkinointivuotta koskevaa tukihakemusta ei ylivoimaisia esteitä ja poikkeuksellisia olosuhteita lukuun ottamatta saa jättää kyseisen markkinointivuoden päättymistä seuraavan 30 päivän huhtikuuta jälkeen.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä maaliskuuta 2009.

Labels: 11
19
6
12
15